**Iubirea împarte-o tuturor!**

*Daniel Petrior Dumitru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubirea împarte-o tuturor!

În lumea largă să-mi găsesc Destinul,

Mi-am pus Crucea pe umăr și-am plecat!

Nu bănuiam ce dulce e veninul

Și nici că a iubi e un păcat.

Atât de tânăr și nevinovat,

Când​ m-am culcat alături de-o Femeie...

Copil eram, dar m-am trezit bărbat

De-a pururea-nrobit în galaxie.

De-atunci m-am dăruit cu totul ție!

Să-ți simt (sub mine) trupul fremătând.

Atâta de frumos avea să fie

În trupul tău, când mă trezeam flămând.

Acum te port, mereu, cu mine-n gând,

Unicul talisman al vieții mele.

În ochii mei încerc să te cuprind,

Destinul meu e-aici... nu printre stele!

Mă las sub vraja dorurilor tale,

Când lângă mine ești simt că plutesc!

Imun devin la toate cele rele,

Nicicând (de gând) n-am să te părăsesc!

Destinul meu este să te iubesc.

Iubirea-mi pentru Tine a mea Cruce...

Pe mine ție azi mă dăruiesc,

O veșnicie singuri vom petrece!

Izvorul Dragostei să nu mai sece,

Să curgă dorurile de amor.

În Universu-ntreg​ apoi să plece,

Iubirea s-o împartă tuturor!

Daniel Petrișor Dumitru